CELEX: 62011TO0340
Language: fi
Date: 2012-10-17 00:00:00
Title: Unionin yleisen tuomioistuimen määräys (kuudes jaosto) 17.10.2012.#Régie Networks ja NRJ Global vastaan Euroopan komissio.#Vahingonkorvauskanne – Valtiontuki – Vanhentuminen – Korvattava vahinko – Kanne, jonka tutkittavaksi ottamisen edellytykset osittain selvästi puuttuvat ja joka on osittain selvästi täysin perusteeton – Toimivallan selvä puuttuminen.#Asia T-340/11.

Unionin yleisen tuomioistuimen määräys (kuudes jaosto) 17.10.2012 – Régie Networks et NRJ Global vastaan komissio
      (asia T-340/11)
      Vahingonkorvauskanne – Valtiontuki – Vanhentuminen – Korvattava vahinko – Kanne, jonka tutkittavaksi ottamisen edellytykset osittain selvästi puuttuvat ja joka on osittain selvästi täysin perusteeton
         – Toimivallan selvä puuttuminen
      
      1.                     Sopimussuhteen ulkopuolinen vastuu – Vastuun syntymisen edellytykset – Lainvastaisuus – Vahinko – Syy-yhteys – Jonkin edellytyksen
            täyttymättä jääminen – Vahingonkorvauskanteen hylkääminen kokonaisuudessaan (SEUT 340 artiklan toinen kohta) (ks. 25, 30 ja
            50 kohta)
      2.                     Vahingonkorvauskanne – Vanhentumisaika – Alkamisajankohta – Yksittäiseen toimeen perustuva vastuu – Toimen vahingollisten
            vaikutusten ilmenemisajankohta – Ajankohdalla, jolloin moititun toiminnan lainvastaisuudesta saadaan tieto, ei ole merkitystä
            – Vahingonkorvauskanteen yhteensovittaminen kumoamiskanteen kanssa (SEUT 263 artikla ja SEUT 340 artiklan toinen kohta; unionin
            tuomioistuimen perussäännön 46 artikla ja 53 artiklan ensimmäinen kohta) (ks. 28, 29, 31, 36, 39 ja 40 kohta)
      3.                     Vahingonkorvauskanne – Kohde – Kansallisissa tuomioistuimissa aiheutuneiden oikeudenkäyntikulujen korvaamista koskeva vaatimus –
            Unionin yleisen tuomioistuimen toimivallan puuttuminen – Tutkimatta jättäminen (Unionin tuomioistuimen työjärjestyksen 104
            artiklan 5 kohta) (ks. 44 ja 45 kohta)
      4.                     Sopimussuhteen ulkopuolinen vastuu – Vahinko – Korvattava vahinko – Oikeudenkäyntimenettelystä aiheutuneet kulut eivät kuulu
            korvattavan vahingon piiriin) (SEUT 340 artiklan toinen kohta) (ks. 48 ja 49 kohta)
      Aihe 
      
         
               Vahingonkorvauskanne, joka on nostettu SEUT 340 artiklan nojalla ja jossa vaaditaan korvaamaan vahinko, joka kantajille on
                  väitetysti aiheutunut yhtäältä valtiontuesta N 679/97 10.11.1997 tehdystä lainvastaisesta komission päätöksestä ja toisaalta
                  hyvän hallinnon periaatteen väitetystä loukkaamisesta, joka perustuu siihen, ettei komissio ole korjannut kyseisen päätöksen
                  vahingollisia vaikutuksia
               
            Ratkaisu 
      
         
                  1)
               
               
                  
               
               
                  	Kanne hylätään.
               
            
         
                  2)
               
               
                  
               
               
                  	Régie Networks ja NRJ Global velvoitetaan korvaamaan oikeudenkäyntikulut.